Unión del Pueblo Navarro talde parlamentarioari atxikitako foru parlamentari Cristina López Mañero andreak 11-25/PES-00322 galdera egin du, idatziz erantzun dakion. Bada, Nafarroako Gobernuko Eskubide Sozialetako, Ekonomia Sozialeko eta Enpleguko kontseilaria naizen aldetik, honako hau jakinarazten dut:
Villatuertan ireki den baliabidea zera da: hartzeko, laneratzeko eta gizarteratzeko baliabide pilotu bat, eta barne hartzen du, lagun egiten dien gazteen oinarrizko beharrak guztiz betetzeko eginkizunekin batera, ostalaritzako berariazko prestakuntza. Eratua dago adin-nagusitasunetik hurbil dauden hamabost neska eta mutil hartzeko, baldin eta prestakuntzan interesa agertu badute.
Zangozako baliabidea ez da ireki oraindik, baina hamabost plaza ere izanen ditu.
Adingabeen zentro berriak ireki diren herrietan bizikidetza zaintzeko ezarritako neurriei dagokienez, jarraipen-batzordeak eratu dira, honako hauek osatuak: udalaren ordezkariak, Haurtzaroaren eta Familiaren Zuzendariordetzaren ordezkariak, Migrazio Politiketako Zuzendaritzaren ordezkariak, Bizikidetzako Zuzendaritzaren ordezkariak, baliabideko arduradunak eta herriko kolektibo sozialen ordezkariak. Batzordeek xedetzat dute aztertzea zer neurri hartzen ahal diren gazteen inguruneko gizarte-inklusioa lortzeko, zereginean komunitate sareek parte harraraziz, bai eta inklusioa zailtzen duten egoerak modu goiztiarrean antzematea ere.
Hori jakinarazten dut, Nafarroako Parlamentuko Erregelamenduaren 215. artikuluan xedatutakoa betez.

